Burjassot, seu de la final de la Copa FACV d’escacs
2025-07-24

El passat mes de maig, va concloure la segona edició de la Copa Federació després de dos apassionants jornades d’escacs ràpids per equips. Competició que Burjassot ha albergat i en la qual s’han donat cita 29 clubs amb 70 equips i 401 jugadors.

La competició ha comptat amb la col·laboració de l’Ajuntament, des de la Regidoria d’Esports, dirigida per Juan Gabriel Sánchez, qui va tindre l’oportunitat de departir amb el president de la Federació, Emilio González i amb membres destacats del C.A. Burjassot sobre el suport de les institucions als escacs.

En el nivell esportiu, en la categoria provincial i amb 48 equips, va véncer per segon any consecutiu, el Club d’Escacs Albal; li va seguir amb el millor desempat, el C.A. Massanassa i va completar el podi, l’Ateneu Marítim “B”.

En la categoria Autonòmica, amb 16 equips competint, va ser el Dama Roja el que es va imposar en un quàdruple empat, Basilio en el segon lloc, i Gambito – Benimaclet «B» en el tercer.

En la màxima categoria es va jugar sistemàticament lliga, en el qual va véncer de manera rotunda, amb victòria en totes les trobades disputades, l’EVA Manises, integrats pel GM José R. Gascó, el MI Pablo Cruz, l’FM Francisco Sánchez, Marco Antonio Fernández i Daniel Salvador López, proclamant-se, igual que l’edició anterior, Campió de la Copa Federació de Divisió Honor. Els van seguir el C.A. Montolivet i el C.E. Xeraco.

Van entregar els premis Sebastián Pérez i Emilio González, vicepresident i president de la FACV i el Regidor d’Esports de l’Ajuntament de Burjassot.